ট্রাম্প ২০১৭ সালে আমেরিকার প্রেসিডেন্ট হিসাবে শপথ গ্রহণের পর পরই প্রথমে দ্রুত যুক্তরাষ্ট্রকে প্রত্যাহার করে নিলেন, ‘ট্রান্স পেসিফিক পার্টনারশিপ’ চুক্তি থেকে, জাপানের প্রধানমন্ত্রী বহু প্রচেষ্টা ও প্রয়াস চালালেন ট্রাম্প সাহেবকে বুঝাবার, কিন্তু ব্যর্থতায় পর্যবসিত হলো। আমেরিকার তদানীন্তন প্রেসিডেন্ট ওবামাসহ বিশে^র তদানীন্তন সমস্ত দেশের নেতৃবৃন্দের অক্লান্ত প্রচেষ্টায় ‘প্যারিস জলবায়ু চুক্তি’ স্বাক্ষরিত হলো। এর আগে সারা বিশে^ এরকম ব্যাপক ভিত্তিক সমর্থন নিয়ে কোন চুক্তি স্বাক্ষরিত হয়েছে বলে ইতিহাসে কোন নজির নেই। কিন্তু ট্রাম্প সাহেব এই চুক্তির বিরুদ্ধে বিষোদগার আরম্ভ করলেন নির্বাচনী প্রচারনার সময় থেকে। অবশেষে প্রেসিডেন্ট নির্বাচিত হয়ে এই চুক্তি থেকেও যুক্তরাষ্ট্রকে প্রত্যাহার করে নিলেন। অবশেষে ২০১৫ সালের জুলাই মাসে ইরানের সাথে স্বাক্ষরিত চুক্তি ‘জয়েন্ট কমপ্রিহেনসিভ প্ল্যান অব অ্যাকশন” (জে. সি. পি ও এ) থেকে সরে গেল যুক্তরাষ্ট্র। আমেরিকার তদানীন্তন প্রেসিডেন্ট বারাক ওবামা এবং সংশ্লিষ্ট অন্যান্য দেশের অক্লান্ত পরিশ্রমের পর এই চুক্তি স্বাক্ষরিত হয়, ইরান এবং পি ৫+১ মধ্যে। অর্থ্যাৎ ইরানের সাথে নিরাপত্তা পরিষদের স্থায়ী প্রতিনিধি আমেরিকা, চীন, ব্রিটেন, রাশিয়া, ফ্রান্স+জামার্নীর মধ্যে এই চুক্তি স্বাক্ষরিত হয়। সে থেকে ইরান সব সময় আন্তর্জাতিক আণবিক কমিশনের নিবিড় পর্যবেক্ষণে রয়েছে। কমিশনের মতে ইরান এই পর্যন্ত চুক্তির চুল পরিমাণ শর্তও ভঙ্গ করে নাই। সম্প্রতি যুক্তরাষ্ট্রের এক মতামত জরিপে শতকরা ৬৩ ভাগ মানুষ ইরান পারমাণবিক চুক্তির পক্ষেই তাদের মতামত দিয়েছেন। অথচ জনমত জরিপ ও ট্রাম্প সাহেবকে থামাতে পারে নাই। তিনি অনেক ব্যাপারেই সবকিছু ইসরাইলের প্রধানমন্ত্রী নেতানিহুয়ার দৃষ্টিতেই দেখেন। বিশেষ করে ট্রাম্প সাহেবেরে মেয়ের জামাতা জ্যারেড কুশনার একজন ইহুদী ধর্মাবলম্বী এবং প্রেসিডেন্টের মধ্যপ্রাচ্য বিষয়ক জ্যেষ্ট উপদেষ্টা। তাঁর কন্যা ইভাঙ্কা ট্রাম্প ও ইহুদী ধর্ম গ্রহণ করেছেন বলে শুনা যায়। কাজেই তাঁরাও ইসরাইলের নাগরিকত্ব লাভের যোগ্যতা অর্জন করেছেন।